Държавен вестник, бр. 106, 2023 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  106
1. В ал. 2, изречение второ думите „регистъ­
ра по чл. 83“ се заменят с „информационната 
система по чл. 83, ал. 1“.
2. Създава се ал. 4:
„(4) Оценката за наличието на емоцио­
нална връзка по ал. 3 се извършва от вещо 
лице – психолог. Дирекция „Социално подпо­
магане“ оказва съдействие при извършването 
на оценката.“
§ 4. Член 79 се изменя така:
„Разлика във възрастта
Чл. 79. (1) Осиновяващият трябва да е най-
малко с петнадесет години, но не повече от 
петдесет години по-възрастен от осиновявания. 
Когато осиновяването се извършва едновре­
менно или последователно от двама съпрузи 
и за единия от тях разликата във възрастта 
е налице, не се изисква такава разлика за 
другия съпруг.
(2) Разлика във възрастта не се изисква, 
когато съпруг осиновява дете на своя съпруг, 
при осиновяване от баба и дядо или от еди­
ния от тях и при осиновяване от роднина по 
съребрена линия от трета степен.“
§ 5. В чл. 80, ал. 3 след думата „съдът“ 
се добавя „изисква становище от дирекция 
„Социално подпомагане“ по постоянен адрес 
на ищците и“.
§ 6. В чл. 82 се правят следните изменения:
1. Алинея 1 се изменя така:
„(1) Пълно осиновяване се допуска, когато 
осиновяваният и осиновяващият са вписани 
в информационната система по чл. 83, ал. 1.“
2. В ал. 3 думите „регистъра на осиновява­
щи по чл. 85“ се заменят с „информационната 
система по чл. 83, ал. 1“.
§ 7. Член 83 се изменя така:
„Национална електронна информационна 
система за пълно осиновяване
Чл. 83. (1) Министерството на труда и 
социалната политика създава, води и поддър­
жа Национална електронна информационна 
система за пълно осиновяване.
(2) Информационната система по ал. 1 
съдържа данни за:
1. децата, които може да бъдат осиновени 
при условията на пълно осиновяване;
2. лицата, които желаят да осиновят дете 
при условията на пълно осиновяване, и данните 
от електронната платформа по чл. 85, ал. 1;
3. изразените предпочитания на лицата, 
които желаят да осиновят дете при условията 
на пълно осиновяване;
4. всички етапи от процедурите, свързани 
с осиновяването;
5. всички обстоятелства от значение за 
осиновяването.
(3) Достъп до данните в информационната 
система по ал. 1 имат председателите и чле­
новете на съветите по чл. 94 и длъжностни 
лица от Министерството на труда и социалната 
политика, Държавната агенция за закрила на 
детето и Агенцията за социално подпомагане, 
определени със заповед на министъра на труда 
и социалната политика.
(4) Министърът на труда и социалната по­
литика, съгласувано с министъра на правосъ­
дието, определя с наредба реда за вписването, 
воденето, съхраняването, поддържането и 
функционирането на информационна система 
по ал. 1, както и нивото на достъп до данните 
в системата на лицата по ал. 3.
(5) Министърът на труда и социалната 
политика ръководи и координира функциони­
рането на информационната система по ал. 1 
и определя със заповед длъжностните лица 
от Министерството на труда и социалната 
политика, които отговарят за правилното 
функциониране и поддържане на системата.
(6) Въз основа на данните от информа­
ционната система по ал. 1 Министерството 
на труда и социалната политика извършва 
наблюдение и ежегодно изготвя анализ относ­
но изпълнението на държавната политика в 
областта на националното осиновяване.
(7) В наредбата по ал. 4 се определят и 
условията и редът за:
1. извършване на социалното проучване 
по чл. 86, ал. 2;
2. извършване на служебни проверки от 
значение за процеса на осиновяване;
3. провеждане на обучения на лицата, ко­
ито желаят да осиновят дете при условията 
на пълно осиновяване;
4. оказване на подкрепа чрез социални 
услуги на лицата, които желаят да осиновят 
дете при условията на пълно осиновяване;
5. предоставяне на информация и съдей­
ствие;
6. издаване, подновяване и отнемане на 
разрешението по чл. 86, ал. 3 за вписване в 
информационната система по ал. 1.“
§ 8. В чл. 84 се правят следните изменения 
и допълнения:
1. В заглавието думите „в регионалните 
регистри на деца“ се заменят с „на деца в 
Националната електронна информационна 
система“.
2. Алинеи 1 и 2 се изменят така:
„(1) За дете, настанено по административен 
ред съгласно Закона за закрила на детето, 
чиито родители са неизвестни или са дали 
съгласие за пълно осиновяване, дирекция 
„Социално подпомагане“ по настоящия адрес 
на детето в 7-дневен срок от настаняването 
издава заповед за вписването му в информа­
ционната система по чл. 83, ал. 1 и я изпра­
ща чрез регионалната дирекция за социално 
подпомагане на Министерството на труда и 
социалната политика. Когато съгласието е 
дадено след настаняването, 7-дневният срок 
тече от деня на даване на съгласието.
(2) Когато детето, чиито родители не са 
дали съгласие за пълно осиновяване, е наста­
нено по реда на Закона за закрила на детето в 
социална или интегрирана здравно-социална